CELEX: 31983D0055
Language: el
Date: 1983-01-26 00:00:00
Title: 83/55/ΕΟΚ: Απόφαση της Επιτροπής της 26ης Ιανουαρίου 1983 που τροποποιεί την απόφαση 81/1034/ΕΟΚ σχετικά με την εκκαθάριση των λογαριασμών που υποβάλλει η Ομοσπονδιακή Δημοκρατία της Γερμανίας για τις δαπάνες του οικονομικού έτους 1975 που χρηματοδοτούνται από το Ευρωπαϊκό Γεωργικό Ταμείο Προσανατολισμού και Εγγυήσεων, τμήμα Εγγυήσεων (Το κείμενο στην γερμανική γλώσσα είναι το μόνο αυθεντικό)

Avis juridique important

|

31983D0055

83/55/ΕΟΚ: Απόφαση της Επιτροπής της 26ης Ιανουαρίου 1983 που τροποποιεί την απόφαση 81/1034/ΕΟΚ σχετικά με την εκκαθάριση των λογαριασμών που υποβάλλει η Ομοσπονδιακή Δημοκρατία της Γερμανίας για τις δαπάνες του οικονομικού έτους 1975 που χρηματοδοτούνται από το Ευρωπαϊκό Γεωργικό Ταμείο Προσανατολισμού και Εγγυήσεων, τμήμα Εγγυήσεων (Το κείμενο στην γερμανική γλώσσα είναι το μόνο αυθεντικό)  

Επίσημη Εφημερίδα αριθ. L 044 της 16/02/1983 σ. 0023 - 0023

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 26ης Ιανουαρίου 1983  που τροποποιεί την απόφαση 81/1034/ΕΟΚ σχετικά με την εκκαθάριση των λογαριασμών που υποβάλλει η Ομοσπονδιακή Δημοκρατία της Γερμανίας για τις δαπάνες του οικονομικού έτους 1975 που χρηματοδοτούνται από το Ευρωπαϊκό Γεωργικό Ταμείο Προσανατολισμού και Εγγυήσεων, τμήμα Εγγυήσεων  (Το κείμενο στη γερμανική γλώσσα είναι το μόνο αυθεντικό)  (83/55/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 729/70 του Συμβουλίου της 21ης Απριλίου 1970 περί χρηματοδοτήσεως της κοινής γεωργικής πολιτικής (1), και ιδίως το άρθρο 5 παράγραφος 2,  Αφού ζητήθηκε η γνώμη της επιτροπής του Ταμείου,  Εκτιμώντας:  ότι, σύμφωνα με το άρθρο 5 παράγραφος 2 υπό β) του κανονισμού (ΕΟΚ) αριθ. 729/70, η Επιτροπή εκκαθαρίζει με βάση τους ετήσιους λογαριασμούς που υποβάλλουν τα Κράτη μέλη, τους λογαριασμούς σχετικά με τις δαπάνες που χρηματοδοτούνται από τις υπηρεσίες και τους οργανισμούς που αναφέρονται στο άρθρο 4 του εν λόγω κανονισμού·  ότι, με την απόφαση 81/1034/ΕΟΚ της Επιτροπής της 16ης Νοεμβρίου 1981 (2), ένα τμήμα των δαπανών που δηλώθηκαν στον τομέα του κρασιού και αφορούν ενισχύσεις για την ιδιωτική αποθεματοποίηση δεν χρηματοδοτήθηκε, με τη δικαιολογία ότι αυτές οι ενισχύσεις δεν ήταν σύμφωνες με τους κοινοτικούς κανονισμούς στο πλαίσιο της κοινής οργάνωσης των γεωργικών αγορών·  ότι η Γερμανία έκανε προσφυγή κατά της απόφασης αυτής, μεταξύ άλλων, όσον αφορά αυτή τη δαπάνη·  ότι αποδείχθηκε ότι η Γερμανία έχει θέσει τις υλικές προϋποθέσεις που επιτρέπουν την αναγνώριση ενός ποσού 945,51 DM·  ότι πρέπει επομένως να αναγνωρισθεί ότι το εν λόγω ποσό βαρύνει το ΕΓΤΠΕ, τμήμα Εγγυήσεων, για το οικονομικό έτος 1975,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Οι δαπάνες που δηλώνονται από την Ομοσπονδιακή Δημοκρατία της Γερμανίας στο τομέα του κρασιού και σχετίζονται με τις ενισχύσεις για την ιδιωτική αποθεματοποίηση αναλαμβάνονται από το ΕΓΤΠΕ, τμήμα Εγγυήσεων, για ποσό 945,51 γερμανικών μάρκων για το οικονομικό έτος 1975.  Άρθρο 2  Η παρούσα απόφαση απευθύνεται στην Ομοσπονδιακή Δημοκρατία της Γερμανίας.  Έγινε στις Βρυξέλλες, στις 26 Ιανουαρίου 1983.  Για την Επιτροπή  Poul DALSAGER  Μέλος της Επιτροπής  (1) ΕΕ αριθ. L 94 της 28. 4. 1970, σ. 13.  (2) ΕΕ αριθ. L 375 της 30. 12. 1981, σ. 7.